CELEX: 62008CN0445
Language: et
Date: 2008-10-09 00:00:00
Title: Kohtuasi C-445/08: Eelotsusetaotlus, mille esitas Verwaltungsgerichtshof Baden-Württemberg (Saksamaa) 9. oktoobril 2008 — Kurt Wierer versus Land Baden-Württemberg

7.2.2009   
            
            
               ET
            
            
               Euroopa Liidu Teataja
            
            
               C 32/11
            
         Eelotsusetaotlus, mille esitas Verwaltungsgerichtshof Baden-Württemberg (Saksamaa) 9. oktoobril 2008 — Kurt Wierer versus Land Baden-Württemberg
   (Kohtuasi C-445/08)
   (2009/C 32/19)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof Baden-Württemberg
   Põhikohtuasja pooled
   
      Kaebuse esitaja: Kurt Wierer
   
      Vastustaja: Land Baden-Württemberg
   Eelotsuse küsimused
   
               1
            
            
               Kas Euroopa Kohtu 26. juuni 2008. aasta otsustes liidetud kohtuasjades C-329/06 ja C-343/06: Wiedemann, ja C-334/06–C-336/06: Zerche välja kujundatud põhimõtetega on vastuolus, et vastuvõtva liikmesriigi siseriiklikud juhilubasid väljastavad ametiasutused ja kohtud tuginevad väljastanud liikmesriigi poolt juhiloa väljastamise ajal nõukogu 29. juuli 1991. aasta direktiivi 91/439/EMÜ (1) artikli 9 kohase elukohatingimuse täitmise kontrollimisel juhiloa omaniku kahjuks tema poolt antud selgitustele ja teabele, mille ta on andnud haldus- või kohtumenetluses ning mille andmiseks oli ta kohustatud siseriikliku menetlusõigusega talle pandud koostöökohustuse raames otsuse jaoks oluliste asjaolude selgitamiseks?
            
         
               2
            
            
               Kui vastus esimesele küsimusele on eitav:
               kas Euroopa Kohtu 26. juuni 2008. aasta otsustes liidetud kohtuasjades C-329/06 ja C-343/06: Wiedemann, ja C-334/06–C-336/06: Zerche välja kujundatud põhimõtetega on vastuolus, et vastuvõtva liikmesriigi siseriiklikud juhilubasid väljastavad ametiasutused ja kohtud esitavad direktiivi 91/439/EMÜ artikli 9 kohase elukohatingimuse täitmise kontrollimisel, kui eksisteerivad konkreetsed pidepunktid, mis näitavad, et see tingimus ei olnud juhiloa väljastamise ajal täidetud, täiendavaid järelepärimisi üksnes väljastanud liikmesriigi elukoha registreerimise asutustele, üürile andjatele või tööandjatele ning kasutavad selle käigus välja selgitatud asjaolusid, mis on tuvastatud tõendite põhjal, üksikult või väljastanud liikmesriigist juba koos saadud olemasoleva teabega või juhiloa omanikult endalt pärineva teabega?
            
         
      (1)  EÜT L 237, lk 1; ELT eriväljaanne 07/01, lk 317.